கியூரியம்(III) புளோரைடு

கியூரியம்(III) புளோரைடு (Curium(III) fluoride) என்பது CmF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கியூரியம் டிரைபுளோரைடு என்ற பெயராலும் இச்சேர்மம் அழைக்கப்படுகிறது. கியூரியமும் புளோரினும் சேர்ந்து உருவாகும் கியூரியம்(III) புளோரைடு வெண்மை நிறங்கொண்டு கிட்டத்தட்டக் கரையாத ஒரு திண்மமாகக் காணப்படுகிறது. இலந்தனம் முப்புளோரைடு (LaF3) சேர்மத்தின் படிகக் கட்டமைப்பையே கியூரியம் டிரைபுளோரைடும் ஏற்றுள்ளது. வலிமையற்ற அமில Cm(III) கரைசலில் புளோரைடு அயனிகளைச் சேர்க்கும்போது நீரேற்றாக இப்புளோரைடு  வீழ்படிவாகிறது. மாறாக கியூரியம் ஐதராக்சைடுடன் ஐதரோபுளோரிக் அமிலத்தைச் சேர்த்தும் தொகுப்பு முறையில் கியூரியம் டிரைபுளோரைடு தயாரிக்கலாம். பின்னர் நீர் நீக்க வினையினால் அல்லது ஐதரசன் புளோரைடு வாயுவுடன் சேர்த்து சூடுபடுத்துவதால் நீரிலி வடிவ கியூரியம் டிரைபுளோரைடு தயாரிக்கலாம். 

 மேற்கோள்கள் 

பகுப்பு:கியூரியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்